Paul Armin Due
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Paul Armin Due var en norsk arkitekt, sønn av arkitekt Paul Due. Etter utdannelse i Hannover hadde han to års praksis i Tyskland, før han begynte som arkitekt i farens firma i 1898.
Firmaet var på denne tiden særlig engasjert i tegning av stasjonsbygninger for Statsbanene, og Paul Armin Due fikk etter hvert stadig mer selvstendige oppgaver. Et stort antall stasjonsbygninger, tidligere tilskrevet faren, ble tegnet av sønnen, dette gjelder særlig fra 1900 og fremover. Paul Armin Dues stasjonsbygninger, som for eksempel Gjøvik stasjon og mange av Bergensbane-stasjonene, har ofte et tidstypisk tysk preg med innslag av jugendstil. Paul og Paul Armin Due samarbeidet nært og i mange kilder er de blitt blandet sammen. Les mer i Store norske leksikon arkitektur i Norge arkitektur jugendstil jernbanestasjon